sukhrobnurali/uzbek-legal-corpus huggingface dataset:
OʻZBEKISTON RESPUBLIKASI OLIY KENGAShI RAYoSATI VA OʻZBEKISTON RESPUBLIKASI VAZIRLAR MAHKAMASINING “ChERNOBIL HALOKATIDAN ZIYON KOʻRGAN OʻZBEKISTON RESPUBLIKASIDA ISTIQOMAT QILUVChI FUQAROLARNI IJTIMOIY HIMOYALASh HAQIDA” 1992-YIL 6 APRELDAGI 170-SON QARORIGA QOʻShIMChALAR KIRITISh TOʻGʻRISIDA
(resolution, 1994-01-11)

Chernobil halokatidan ziyon koʻrgan fuqarolarning pensiyalari miqdori va imtiyozlarini tartibga solish maqsadida Oʻzbekiston Respublikasi Oliy Kengashi Rayosati va Vazirlar Mahkamasi qaror qiladilar: 1. Oʻzbekiston Respublikasi Oliy Kengashi Rayosati va Oʻzbekiston Respublikasi Vazirlar Mahkamasining “Chernobil halokatidan ziyon koʻrgan Oʻzbekiston Respublikasida istiqomat qiluvchi fuqarolarni ijtimoiy himoyalash haqida” 1992-yil 6-apreldagi 170-son qaroriga quyidagi qoʻshimchalar kiritilsin: a) 8-band quyidagi mazmundagi xatboshlari bilan toʻldirilsin: “Oʻzbekiston chernobilchilari” respublika uyushmasiga kompyuter sotib olishga hamda Chernobil halokatidan ziyon koʻrgan fuqarolarni va ularning oila aʼzolarini tibbiy-ijtimoiy hisobga olish boʻyicha dasturlarni ishlab chiqishga mablagʻ ajratsin; Toshkent shahar hokimligiga “Oʻzbekiston chernobilchilari” respublika uyushmasini 1993-yil 1-noyabrdan boshlab egallab turgan binolarni ijaraga olganlik va kommunal xizmatlar uchun haq toʻlashdan ozod qilish bilan bogʻliq xarajatlarni qoplashga mablagʻ ajratsin”; b) qaror quyidagi mazmundagi 10 va 11-bandlar bilan toʻldirilsin; “10. Oʻzbekiston chernobilchilari” respublika uyushmasiga, uning ishlab chiqarish tuzilmalari va tashkilotlariga davlat ijtimoiy sugʻurta badallari ish haqi fondining 4,7 foizi miqdorida belgilansin. 11. Toshkent shahar hokimligi “Oʻzbekiston chernobilchilari” respublika uyushmasini egallab turgan binolar va kommunal xizmatlar uchun haq toʻlashdan 1993-yil 1-noyabrdan boshlab ozod qilsin.” 2. Qayd etib oʻtilgan qaror ilovasiga quyidagi qoʻshimchalar kiritilsin: a) II boʻlimning 9-bandi quyidagi mazmundagi xatboshi bilan toʻldirilsin: “1993-yil 1-iyuldan boshlab Chernobil halokatidan ziyon koʻrgan fuqarolarga va boquvchisini yoʻqotgan hollarda ularning oilalariga nogironlik pensiyalarining quyidagi eng koʻp miqdorlari belgilanadi I guruh nogironlarga — eng kam ish haqining 10 baravari miqdorida; II guruh nogironlarga — eng kam ish haqining 8 baravari miqdorida; III guruh nogironlarga — eng kam ish haqining 4 baravari miqdorida; boquvchisini yoʻqotgan hollarda mehnatga qobiliyatsiz har bir oila aʼzosiga — eng kam ish haqining 3 baravari miqdorida. Pensiyalarning eng kam miqdorlari koʻrsatib oʻtilgan eng koʻp miqdorlarning tegishlicha 50 foizi darajasida belgilanadi. 1993-yil 1-iyulgacha belgilangan hamda koʻrsatib oʻtilgan eng koʻp miqdorlardan ortiq boʻlgan pensiyalar qayta hisoblab chiqilmaydi.”; b) VI boʻlim quyidagi mazmundagi xatboshi bilan toʻldirilsin: “Ushbu Roʻyxatning I boʻlimi 3-bandida koʻrsatilgan, 1986-1987-yillarda Chernobil AESidagi halokat oqibatlarini tugatishda qatnashgan shaxslarga salomatligini tiklash uchun har yili eng kam ish haqining uch baravari miqdorida bir yoʻla moddiy yordam toʻlanadi.”
OʻZBEKISTON RESPUBLIKASI DAVLAT KITOB PALATASINING NOMINI OʻZGARTIRISH TOʻGʻRISIDA
(resolution, 2025-12-16)

Respublikada nashriyot va matbuot sohasidagi standartlashtirishni, statistika qoidalarini takomillashtirish hamda uni xalqaro miqyosga olib chiqishni taʼminlash maqsadida Oʻzbekiston Respublikasi Vazirlar Mahkamasi qaror qiladi: Oʻzbekiston Respublikasi Davlat matbuot qoʻmitasining Davlat kitob palatasining nomini Oʻzbekiston Respublikasi Milliy kitob palatasi deb oʻzgartirish haqidagi taklifi qabul qilinsin.
OʻZBEKISTON RESPUBLIKASI JAMOA XOʻJALIKLARINING NAMUNAVIY USTAVINI TASDIQLASh TOʻGʻRISIDA
(decree, 2020-09-28)

Jamoa xoʻjaliklari qishloq xoʻjaligi ishlab chiqarishining asosiy boʻgʻinlaridan biri boʻlib, bozor iqtisodiyoti sharoitida qishloqda ishlab chiqaruvchi kuchlardan unumli foydalanishni, mehnat unumdorligini yanada oʻstirishni, ishlab chiqarish munosabatlarini takomillashtirishga xizmat qilishini, jamoa xoʻjaligi aʼzolarining manfaatlarini umumxalq manfaatlari bilan uzviy bogʻlab borishni taʼminlashini koʻzda tutgan holda: Oʻzbekiston Respublikasi Dehqonlar uyushmasi va jamoa xoʻjaliklari kengashida qabul qilingan jamoa xoʻjaliklarining Namunaviy Ustavi xoʻjalik rahbarlarini saylash hamda ularni vazifasidan ozod qilish tartiblari toʻgʻrisidagi qoʻshimcha va oʻzgartirishlar bilan toʻlaligicha tasdiqlansin.
OʻZBEKISTON RESPUBLIKASINING JINOYAT-PROTSESSUAL KODEKSINI TASDIQLASh TOʻGʻRISIDA
(code, 1994-09-22)

Oʻzbekiston Respublikasining Oliy Kengashi qaror qiladi: Oʻzbekiston Respublikasining Jinoyat-protsessual kodeksi tasdiqlansin.
OʻZBEKISTON RESPUBLIKASINING JINOYAT KODEKSINI TASDIQLASh TOʻGʻRISIDA
(code, 1994-09-22)

Oʻzbekiston Respublikasining Oliy Kengashi qaror qiladi: Oʻzbekiston Respublikasining Jinoyat kodeksi tasdiqlansin.
“FUQAROLARNING DAVLAT PENSIYA TAMINOTI TOʻGʻRISIDA” OʻZBEKISTON RESPUBLIKASI QONUNI QABUL QILINIShI MUNOSABATI BILAN OʻZBEKISTON RESPUBLIKASI HUKUMATINING QARORLARINI OʻZ KUChINI YOʻQOTGAN DEB HISOBLASh TOʻGʻRISIDA
(law, 2022-07-22)

“Fuqarolarning davlat pensiya taʼminoti toʻgʻrisida” Oʻzbekiston Respublikasi Qonuni qabul qilinishi munosabati bilan Vazirlar Mahkamasi qaror qiladi: Oʻzbekiston Respublikasi Hukumatining ilova qilinayotgan roʻyxat*ga muvofiq qarorlari 1994-yil 1-iyuldan boshlab oʻz kuchini yoʻqotgan deb hisoblansin.
“BOShOQLI DON EKINLARINI XARID NARXLARINI OShIRISh TOʻGʻRISIDA”GI OʻZBEKISTON RESPUBLIKASI PREZIDENTINING 1993 YIL 30 NOYABRDAGI 691-SON FARMONINI OʻZ KUChINI YOʻQOTGAN DEB HISOBLASh HAQIDA
(decree, 2020-09-28)

Boshoqli don ekinlarining xarid narxlari darajasi oʻzgarganligi munosabati bilan “Boshoqli don ekinlarining xarid narxlarini oshirish toʻgʻrisida”gi Oʻzbekiston Respublikasi Prezidentining 1993-yil 30-noyabrdagi 691-son Farmoni oʻz kuchini yoʻqotgan deb hisoblansin.
AVSTRIYA RESPUBLIKASIDA OʻZBEKISTON RESPUBLIKASINING ELCHIXONASINI OCHISH TOʻGʻRISIDA
(resolution, 2004-06-24)

Oʻzbekiston Respublikasi bilan Avstriya Respublikasi oʻrtasida diplomatik munosabatlar oʻrnatish toʻgʻrisida 1992-yil 25-martdagi Protokolga muvofiq Vazirlar Mahkamasi qaror qiladi: 1. Avstriya Respublikasining Vena shahrida Oʻzbekiston Respublikasining Elchixonasi taʼsis etilsin. 3. Oʻzbekiston Respublikasi Tashqi ishlar vazirligi bir oy muddatda shtatlar jadvaliga muvofiq elchixonani xodimlar bilan butlash uchun nomzodlar boʻyicha takliflar kiritsin. 4. “Oʻzshartnomasavdo” davlat uyushmasi, “Oʻzbeksavdo” uyushmasi Oʻzbekiston Respublikasining Avstriya Respublikasidagi Elchixonasi uchun Tashqi ishlar vazirligining talabnomalariga koʻra moddiy-texnika resurslari, jihozlar, asbob-uskunalarni belgilangan tartibda ajratsinlar.
Oʻzbekiston Respublikasi Bosh vazirining oʻrinbosari qoʻshimcha lavozimini kiritish toʻgʻrisida
(resolution, 1997-05-20)

Vazirlar Mahkamasi qaror qiladi: Oʻzbekiston Respublikasi Bosh vazirining oʻrinbosari qoʻshimcha lavozimi kiritilsin.
“OʻZBEKISTON—TOJIKISTON” HAMDOʻSTLIK UYUSHMASINI TASHKIL ETISH TOʻGʻRISIDA
(resolution, 1994-01-21)

Vaziplap Mahkamasi qapop qiladi: 1. “Oʻzbekiston — Tojikiston” hamdoʻstlik uyushmasi tashkil etilsin. 2. Abdujalil Hamidov “Oʻzbekiston — Tojikiston” uyushmasining paisi etib tasdiqlansin. Unga ikki hafta muddatda ushbu uyushma toʻgʻpisidagi Hizomni ishlab chiqish hamda tasdiqlash uchun Vaziplap Mahkamasiga kipitish vazifasi topshipilsin. 3. “Oʻzbekiston — Tojikiston” uyushmasining shtatlap jadvaliga pozilik bepilsin (ilova qilinmoqda). Oʻzbekiston Respublikasi Moliya vazipligi (B.S. Hamidov) belgilangan taptibda “Oʻzbekiston — Tojikiston” hamdoʻstlik uyushmasi faoliyatini mablagʻ bilan taʼminlash hamda bitta yengil avtomashina uchun limit ajpatish masalasini hal etsin. 4. Toshkent shahap hokimligi (A.I. Fozilbekov) bip oy muddatda “Oʻzbekiston—Tojikiston” hamdoʻstlik uyushmasiga bino ajpatsin. 5. Ushbu qapopning bajapilishini nazopat qilish Bosh vazipning oʻpinbosapi T.M. Mipyoqubov zimmasiga yuklatilsin.
OʻZBEKISTON RESPUBLIKASINING MAʼMURIY JAVOBGARLIK TOʻGʻRISIDAGI KODEKSINI TASDIQLASh HAQIDA
(code, 1994-09-22)

Oʻzbekiston Respublikasi Oliy Kengashi qaror qiladi: Oʻzbekiston Respublikasining Maʼmuriy javobgarlik toʻgʻrisidagi kodeksi tasdiqlansin.
XALQ XOʻJALIGIDAGI OʻZARO HISOB-KITOBLARNI YaXShILASh ChORA-TADBIRLARI TOʻGʻRISIDA
(resolution, 2021-02-22)

Hisob-kitoblardagi qiyinchiliklarni bartaraf etish, korxonalar va tashkilotlarning muddati oʻtib ketgan oʻzaro qarzlari koʻpayib ketishining oldini olish, vazirliklar, idoralar, konsernlar, korporatsiyalar, uyushmalar, korxonalar va tashkilotlarning hisob-kitoblarning ahvoli uchun masʼuliyatini oshirish maqsadida Vazirlar Mahkamasi qaror qiladi: 1. Oʻzbekiston Respublikasi Markaziy banki barcha davlat korxonalari va tashkilotlari, shu jumladan, jamoa xoʻjaliklari ishtirokida, xoʻjaliklarning moliyaviy ahvolidan va ularning banklar oldidagi majburiyatlaridan qatʼi nazar, hisob-kitob tugallangandan keyin kredit bergan holda oʻzaro qarzdorlikning 15-yanvargacha boʻlgan holatiga koʻra istisno tariqasida 1994-yil 15-yanvardan 31-yanvargacha respublika ichki tarmoqlararo hisob-kitobini oʻtkazsin. 2. Vazirliklar, idoralar, korporatsiyalar, uyushmalar, korxonalar va tashkilotlar tarmoqlararo hisob-kitobni samarali oʻtkazish maqsadida tegishli bank muassasalari kartotekasidagi mavjud toʻlov hujjatlarini roʻyxatdan oʻtkazish va muqobil tekshirish boʻyicha zarur tayyorgarlik ishlarini amalga oshirsinlar. 3. 1994-yil 1-fevraldan boshlab hisob-kitoblarning inkassa shakli bekor qilinib, hisob-kitoblarning toʻlov talabnomalari-topshiriqlar orqali amalga oshiriladigan yangi shakli joriy etilsin. Hisob-kitoblar faqat korxonalarning hisob-kitob, joriy va budjet schyotlarida mablagʻ boʻlgan taqdirda toʻlov topshiriqlari, toʻlov talabnomalari-topshiriqlar, akkreditivlar va cheklar orqali amalga oshirilsin. 4. Kelgan toʻlov hujjatlarining hisobini zarur darajada yuritish va hisob-kitoblarni oʻz vaqtida oʻtkazish uchun javobgarlik, mulkchilik shaklidan qatʼi nazar, korxonalar va tashkilotlarning rahbarlari zimmasiga yuklatilsin. 5. Hisob-kitoblarning umumiy ahvoli, oʻzlariga boʻysunuvchi korxonalarda oʻz mablagʻlaridan va qarz mablagʻlardan qatʼiy aniq maqsadlarda va oqilona foydalanish uchun shaxsan javobgarlik vazirliklar, uyushmalar va konsernlarning rahbarlari zimmasiga yuklatilsin. 6. Oʻzbekiston Respublikasi Markaziy banki respublika ichki tarmoqlararo hisob-kitobini oʻtkazish uchun mablagʻ bilan taʼminlovchi banklarga 900 mlrd. soʻmgacha kredit resurslari ajratsin. 7. Vazirlar Mahkamasi xalq xoʻjaligi komplekslarining rahbarlari hisob-kitoblarning ahvolini har oyda koʻrib chiqsinlar va oʻzlariga qarashli tashkilotlarda toʻlov intizomiga rioya qilinishiga doir chora-tadbirlarni amalga oshirsinlar. Oʻzaro hisob-kitoblar boʻyicha ishlar qoniqarsiz boʻlgan hollarda vazirliklar, uyushmalar, konsernlar rahbarlarining, ularni egallab turgan lavozimlaridan ozod qilish toʻgʻrisida taklif kiritishgacha boʻlgan maʼmuriy javobgarligini koʻrib chiqsinlar.
1994 YIL 1 YaNVARDAN BOShLAB MEHNATGA HAQ TOʻLASh, PENSIYALAR VA STIPENDIYALAR MIQDORINI OShIRISh TOʻGʻRISIDA
(decree, 2020-09-28)

1. Oʻzbekiston Respublikasi hududida 1994-yil 1-yanvardan boshlab: ish haqining eng kam miqdori oyiga 30.000 soʻm-kupon qilib belgilansin, ish haqi shunga muvofiq ravishda oshirilsin; fuqarolarning soliq undirilmaydigan daromadining eng kam miqdori oyiga 30.000 soʻm-kupon qilib belgilansin; mehnat pensiyasining eng kam miqdori oyiga 32.450 soʻm-kupon qilib belgilansin, hozirgi vaqtda amaldagi barcha pensiya turlari miqdori shunga muvofiq ravishda oshirilsin. 2. Oliy oʻquv yurtlari talabalari, texnikumlar va hunar-texnika bilim yurtlari oʻquvchilarining stipendiyalari oʻrtacha 1,2 baravar koʻpaytirilsin. 1994-yil 1-yanvardan boshlab talabalar oshxonalari va bufetlarida tushlik ovqat qiymatidan 50 foizlik chegirma oʻrniga har bir talaba (oʻquvchi)ga oyiga 10.000 soʻm-kupon miqdorida pul kompensatsiyasi belgilansin. 3. Vazirliklar va idoralar, Qoraqalpogʻiston Respublikasi Vazirlar Kengashi, viloyatlar va Toshkent shahri hokimlari, budjetdan pul bilan taʼminlanadigan tashkilotlar va muassasalar, Oʻzbekiston Respublikasi Ijtimoiy taʼminot vazirligi mazkur Farmonda belgilangan ish haqining eng kam miqdoriga asoslanib, mehnatga haq toʻlashning yagona tarif jadvali razryadlariga muvofiq ravishda xodimlarning mansab maoshlarini, shuningdek, pensiyalar miqdorini oʻz vaqtida qayta hisoblab chiqishni taʼminlasinlar. 4. Budjet hisobidan pul bilan taʼminlanadigan muassasalar va tashkilotlar xodimlari ish haqi, pensiyalar va stipendiyalar miqdorini oshirish bilan bogʻliq xarajatlar respublika davlat budjeti va ijtimoiy sugʻurta jamgʻarmasi mablagʻi hisobidan qoplansin. 5. Mulkchilik shaklidan qatʼi nazar, xoʻjalik hisobidagi korxonalarga va tashkilotlarga daromad manbalarini qidirib topishga qarab ish haqini mazkur Farmonga muvofiq oshirish, daromadlar vaqtincha yetarli boʻlmagan taqdirda esa, bank muassasalari tomonidan shu maqsad uchun beriladigan kredit hisobidan oshirish tavsiya etilsin. 6. Mazkur Farmonning ijrosini nazorat qilish Oʻzbekiston Respublikasi Vazirlar Mahkamasi zimmasiga yuklansin.
NAQD PUL MUOMALASINI MUSTAHKAMLASh ChORA-TADBIRLARI TOʻGʻRISIDA
(resolution, 2021-02-22)

Vazirlar Mahkamasi qaror qiladi: 1. Belgilab qoʻyilsinki, 1994-yil 1-yanvardan boshlab “Soʻm-Kuponlar” Oʻzbekiston Respublikasi hududida yagona qonuniy toʻlov vositasi hisoblanadi. 1994-yil 1-yanvardan boshlab SSSR Davlat bankining 1961—1992-yillar namunasidagi barcha qiymatdagi pullari muomalada boʻlishi butunlay taqiqlansin. 2. Mulkchilik shaklidan qatʼi nazar, barcha savdo tashkilotlari, oʻzga tashkilotlar, bank muassasalari 1994-yil 1-yanvardan boshlab aholidan mollar va xizmatlarga, toʻlovlarning barcha turlariga haq toʻlash uchun, hisob-kitob schyotlariga oʻtkazish, omonatlarga va akkreditivlarga qabul qilish hamda respublika hududida pul joʻnatish uchun faqat “Soʻm-Kuponlar”ni qabul qilsinlar. Savdo tashkilotlari va oʻzga tashkilotlar xodimlari tomonidan Rossiya bankining 1993-yil namunasidagi pullari qabul qilinishi valyuta operatsiyalari toʻgʻrisidagi amaldagi qonunchilikni buzish deb baholansin va ular shunga muvofiq jazolansin. Ichki ishlar vazirligi valyuta operatsiyalari toʻgʻrisidagi qoidalarni buzgan mansabdor shaxslar va fuqarolarni jinoiy javobgarlikka tortish xususida amaldagi qonunchilikka rioya etilishi ustidan nazoratni kuchaytirsin. 3 “Oʻzbeksavdo” davlat uyushmasiga, “Oʻzbekbirlashuv”ga, savdo tarmogʻiga ega boʻlgan vazirliklar va idoralarga alohida tashkil etilgan savdo nuqtalarida Rossiya bankining 1993-yil namunasidagi pullariga xalq isteʼmol mollarini sotishga ruxsat etilsin. Mazkur tashkilotlar shunday savdo korxonalari tarmoqlari, ularning joylashtirilishi va savdo qilish tartibi toʻgʻrisidagi takliflarni Vazirlar Mahkamasiga kiritsinlar. Vazirlar Mahkamasi “Rossiya rubli”ga savdo qilishning tartibini uch kun muddatda tasdiqlasin. 4. Oʻzbekiston Respublikasi Jamgʻarma banki muassasalari 1994-yil 1-yanvardan boshlab naqd “Soʻm-Kuponlar” bilan taʼminlanishiga qarab, foyda toʻlanmaydigan alohida maxsus schyotlarga qabul qilingan puldan tashqari, qoʻyilgan omonatlarni toʻlasin. 5. 1994-yil 1-yanvardan boshlab yangi tuzilayotgan xoʻjalik subyektlarini roʻyxatga olish hamda bank muassasalari tomonidan jismoniy va yuridik shaxslarga yangi schyotlar ochish qayta tiklansin. 6. Mazkur qarorning bajarilishini nazorat qilish respublika komissiyasi (A.M. Mutalov)ga yuklatilsin.
AYRIM QONUN HUJJATLARIGA OʻZGARTIShLAR KIRITISh TOʻGʻRISIDA
(law, 1995-07-15)

Oʻzbekiston Respublikasi Oliy Kengashi qaror qiladi: Quyidagi qonun hujjatlariga oʻzgartishlar kiritilsin: 1. Oʻzbekiston Respublikasining 1959-yil 21-maydagi Qonuni bilan tasdiqlangan Oʻzbekiston Respublikasining Jinoyat kodeksi (Oʻzbekiston Respublikasi Oliy Sovetining Vedomostlari, 1959-yil, № 6, 2-modda): 7-1-moddasining ikkinchi qismidan, 23-moddasi toʻrtinchi qismining uchinchi xatboshisidan, 23-1-moddasi birinchi qismining 2-bandidan va 169-moddasining birinchi qismidan tegishincha “aybni ogʻirlashtiradigan holatlarda qilingan chayqovchilik (175-moddaning ikkinchi va uchinchi qismlari)”, “chayqovchilik bilan aybni ogʻirlashtiruvchi holatlarsiz shugʻullanganlik (175-moddaning birinchi qismi)” degan soʻzlar chiqarib tashlansin; 175-moddasi chiqarib tashlansin. 2. Oʻzbekiston Respublikasining 1959-yil 21-maydagi Qonuni bilan tasdiqlangan Oʻzbekiston Respublikasining Jinoyat-protsessual kodeksi (Oʻzbekiston Respublikasi Oliy Sovetining Vedomostlari, 1959-yil, № 6, 3-modda): 78-moddasining ikkinchi qismidan “114-moddasining 2, 3, 4-qismlarida, 115-moddasining 2, 3, 4-qismlarida, 116-moddasida, 117-moddasining 2 va 3-qismlarida, 118-moddasining 2 va 3-qismlarida, 119-moddasining 2 va 3-qismlarida, 119-1-moddasida, 121-moddasining “b” va “v” bandlarida, 122-moddasining 2-qismida; 175-moddasining “b” va “v” bandlarida” degan soʻzlar chiqarib tashlansin; 108-moddasining: birinchi qismidan “175-moddaning birinchi va toʻrtinchi qismlarida”, uchinchi qismidan “130-moddaning uchinchi va toʻrtinchi qismlarida”, toʻrtinchi qismidan “130-moddaning birinchi va ikkinchi qismlarida; 175-moddaning ikkinchi va uchinchi qismlarida” degan soʻzlar chiqarib tashlansin; ushbu moddaning beshinchi qismi “78-1” raqamidan soʻng “130” raqami bilan toʻldirilsin; 379-moddasidagi “104, 114-1-moddalarida” degan soʻzlar “104-moddasida” degan soʻzlar bilan almashtirilsin va “122-moddasi birinchi qismida” degan soʻzlar chiqarib tashlansin. 3. Oʻzbekiston Respublikasining 1985-yil 13-dekabrdagi Qonuni bilan tasdiqlangan Oʻzbekiston Respublikasining Maʼmuriy huquqbuzarlik toʻgʻrisidagi Kodeksi (Oʻzbekiston Respublikasi Oliy Sovetining Vedomostlari, 1985-yil, № 35, 411-modda): 21-moddasining ikkinchi va uchinchi qismlaridan, 232-moddasidan, 273-moddasining uchinchi qismidan, 278-moddasining ikkinchi qismidan, 288-moddasining ikkinchi qismidan, 295-moddasidan, 305-moddasining birinchi qismidan va 231-moddasining ikkinchi xatboshisidan “171” raqami chiqarib tashlansin; 171-moddasi chiqarib tashlansin. 4. Oʻzbekiston Respublikasi Oliy Kengashining 1992-yil 9-dekabrdagi “Oʻzbekiston Respublikasi Jinoyat kodeksining va Oʻzbekiston Respublikasi Maʼmuriy huquqbuzarlik toʻgʻrisidagi Kodeksining ayrim moddalarini qoʻllanish tartibi toʻgʻrisida”gi Qarorining 3-bandi (Oʻzbekiston Respublikasi Oliy Kengashining Axbortnomasi, 1993-yil, № 1, 35-modda) chiqarib tashlansin.
VATAN HIMOYAChILARI KUNINI BELGILASh TOʻGʻRISIDA
(law, 1993-12-29)

Oʻzbekiston Respublikasi Qurolli Kuchlarining mamlakat mustaqilligini hamda hududiy yaxlitligini, xalqimizning tinch hayotini va mustaqillikni mustahkamlash yoʻlidagi bunyodkorlik mehnatini himoya qilishdagi, yosh avlodni vatanparvarlik ruhida tarbiyalashdagi ahamiyatini, shuningdek Oʻzbekiston hududida joylashgan harbiy tuzilmalarning 1992-yil 14-yanvardan respublika yurisdiksiyasiga oʻtkazilganligini inobatga olib, Oʻzbekiston Respublikasi Oliy Kengashi qaror qiladi: 14-yanvar — Vatan himoyachilari kuni etib belgilansin.
PARVOZLARDA QATNAShUVChI UChUVChILAR VA TEXNIKAXIZMAtChI KOʻRSATUVChI XODIMLAR SIRASIGA KIRUVChI ShAXSLARNING DAVLAT MAJBURIY ShAXSIY SUGʻURTASIBOʻYIChA SUGʻURTA PULI VA SUGʻURTA TARIFLARIMIQDORLARI TOʻGʻRISIDA
(resolution, 2002-11-27)

“Sugʻurta toʻgʻrisida” Oʻzbekiston Respublikasining Qonunini va Oʻzbekiston Respublikasining Havo kodeksini bajarish yuzasidan Vazirlar Mahkamasi qaror qiladi: 1. Parvozlarda qatnashuvchi uchuvchilar va texnika xizmati koʻrsatuvchi xodimlar sirasiga kiruvchi shaxslarning korxonalar, muassasalar va tashkilotlarning mablagʻlari hisobidan majburiy shaxsiy sugʻurtasi 1994-yil 1-yanvardan boshlab joriy etilsin. 2. Parvozlarda qatnashuvchi uchuvchilar va texnika xizmati koʻrsatuvchi xodimlar sirasiga kiruvchi shaxslarning majburiy shaxsiy sugʻurtasi boʻyicha sugʻurta pullari: uchuvchilar sirasiga kiruvchi shaxslar uchun — eng kam ish haqining 80 baravari miqdorida; texnika xizmati koʻrsatuvchi xodimlar sirasiga kiruvchi shaxslar uchun — eng kam ish haqining 40 baravari miqdorida belgilansin. Toʻlovlar summasi uchuvchilar tarkibiga kiruvchi shaxslar uchun amaldagi eng kam ish haqi miqdorining 40 foizi, texnika xizmati koʻrsatuvchi xodimlar sirasiga kiruvchi shaxslar uchun — 20 foizi miqdorida bir yilda bir marta belgilanadi. 3. Uchuvchilar va texnika xizmati koʻrsatuvchi xodimlar sirasiga kiruvchi shaxslarning majburiy shaxsiy sugʻurtasini oʻtkazish Oʻzbekiston Respublikasi Moliya vazirligining Davlat sugʻurta bosh boshqarmasiga yuklatilsin. 4. Oʻzbekiston Respublikasi Moliya vazirligi oʻn kun muddatda Uchuvchilar va texnika xizmati koʻrsatuvchi xodimlar sirasiga kiruvchi shaxslarning davlat majburiy shaxsiy sugʻurtasi qoidalarini tasdiqlasin hamda barcha manfaatdor vazirliklar, idoralar, kompaniyalar, konsernlar, korporatsiyalarga yetkazsin.
KORXONALARGA (TAShKILOTLARGA) FAOLIYATNING ALOHIDATURLARI BILAN ShUGʻULLANISh HUQUqINI BERADIGAN MAXSUS RUXSATNOMALAR (LITSENZIYALAR) BERISh TARTIBI TOʻGʻRISIDAGI NIZOMGA QOʻShIMChALAR KIRITISh HAQIDA
(resolution, 1994-04-19)

Oʻzbekiston Respublikasi Oliy Kengashining “Korxonalar (tashkilotlar)ning maxsus (ruxsatnomalar (litsenziyalar) asosidagina shugʻullanishga haqli boʻlgan faoliyat turlarining roʻyxati haqida” 1992-yil 14-yanvardagi 516-XII-son qaroriga qoʻshimchalar va oʻzgartirishlar kiritish toʻgʻrisida 1993-yil 2-sentabrdagi 923-XII-son qarorini bajarish maqsadida Vazirlar Mahkamasi qaror qiladi: 1. Vazirlar Mahkamasining 1992-yil 21-maydagi 240-son qarori bilan tasdiqlangan Korxonalarga (tashkilotlarga) faoliyatning alohida turlari bilan shugʻullanish huquqini beradigan maxsus ruxsatnomalar (litsenziyalar) berish tartibi toʻgʻrisidagi nizomning 2-bandida keltirilgan jadvalga quyidagi qoʻshimchalar kiritilsin: — jadval quyidagi mazmundagi xatboshi bilan toʻldirilsin: 2. Ushbu qarorning bajarilishini nazorat qilish Vazirlar Mahkamasining tarmoq boʻlimlari va tegishli davlat boshqaruv organlari rahbarlari zimmasiga yuklatilsin.